CELEX: 62019TN0265
Language: hr
Date: 2019-04-19 00:00:00
Title: predmet T-265/19: Tužba podnesena 19. travnja 2019. — Italija protiv Komisije

17.6.2019   
            
            
               HR
            
            
               Službeni list Europske unije
            
            
               C 206/95
            
         
      Tužba podnesena 19. travnja 2019. — Italija protiv Komisije
      (predmet T-265/19)
      (2019/C 206/84)
      Jezik postupka: talijanski
      
         Stranke
      
      
         Tužitelj: Talijanska Republika (zastupnici: R. Guizzi, A. Giordano i G. Palmieri, državni odvjetnici)
      
         Tuženik: Europska komisija
      
         Tužbeni zahtjev
      
      Tužitelj od Općeg suda zahtijeva poništenje, u dijelu na koji se odnosi ova tužba, Provedbene odluke Komisije br. C (2019) 869 od 12. veljače 2019., priopćene 13. veljače 2019., kojom su određeni troškovi država članica u okviru Europskog fonda za jamstva u poljoprivredi (EFJP) i Europskog poljoprivrednog fonda za ruralni razvoj (EPFRR) isključeni iz financiranja Europske unije.
      
         Tužbeni razlozi i glavni argumenti
      
      U prilog tužbi, tužitelj ističe dva tužbena razloga.
      
                  1.
               
               
                  Prvi tužbeni razlog odnosi se, u kontekstu ISTRAGA CEB/2017/067/IT, na povredu Uredbe Vijeća (EZ) br. 1258/1999 od 17. svibnja 1999. o financiranju zajedničke poljoprivredne politike (SL 10. 3. 1999., L 160, str. 103.), a osobito njezina članka 2. stavak 2., povredu Uredbe Vijeća (EZ) br. 1290/2005 o financiranju zajedničke poljoprivredne politike (SL 2005., L 209, str. 1.), a osobito njezina članka 31. stavak 2., kao i na povredu Uredbe (EU) br. 1306/2013 Europskog parlamenta i Vijeća od 17. prosinca 2013. o financiranju, upravljanju i nadzoru zajedničke poljoprivredne politike i o stavljanju izvan snage uredaba Vijeća (EEZ) br. 352/78, (EZ) br. 165/94, (EZ) br. 2799/98, (EZ) br. 814/2000, (EZ) br. 1290/2005 i (EZ) 485/2008 (SL 2013., L 347, str. 549.).
                  
                              —
                           
                           
                              u vezi s time tužitelj ističe i da je povrijeđen članak 5. stavak 4. Ugovora o Europskoj uniji, kako je izmijenjen Ugovorom iz Lisabona od 12. prosinca 2007. i načela proporcionalnosti i legitimnih očekivanja.
                           
                        
                              —
                           
                           
                              tužitelj naposljetku navodi da je počinjena povreda u vidu zloupotrebe ovlasti i bitna postupovna povreda zbog nedostatka obrazloženja.
                           
                        
            
                  2.
               
               
                  Drugi tužbeni razlog odnosi se, u kontekstu ISTRAGA FA/2008/067/IT, na povredu uredaba (EZ) br. 1258/1999 i 1290/2005 te članka 5. Ugovora o Europskoj uniji.
                  
                              —
                           
                           
                              Talijanska Republika pozvala se, dakle, na povredu u vidu zloupotrebe ovlasti, bitnu postupovnu povredu zbog nedostatka obrazloženja te, konačno, povredu načela proporcionalnosti i legitimnih očekivanja.